《次韵铦上人龙河月夜谩兴二首 其二》
元代·丁复

秦淮水流落日西，瑶阶不受翠烟迷。绝怜明月真堪摘，却是青烟不可梯。

电掣海光龙出弄，雪翻林影鹤惊栖。榑桑若木同根叶，莫谓殊方动惨悽。

作者简介：元台州烟台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。